钦定古今图书集成/明伦汇编/交谊典/第096卷 > 尔雅 > 《移席茅山东顶徐永年避酒而去作歌嘲之》
## 钦定古今图书集成/明伦汇编/交谊典/第096卷 > 尔雅 > 《移席茅山东顶徐永年避酒而去作歌嘲之》

沈周

自我来，茅山春雾拨不开。冥迷五日思困顿，当面不
见紫翠堆。今朝喜有风汛埽，两目浩荡天光回。秀峰
戢戢各拱立，伺我道左千戟排。苍松为幄碧草荐，洼
石一一罗尊罍。高天广野寄笑傲，芙蓉对面劝我一
吸三百杯。徐卿不能有此量，自椒而窜山之隈。隔林
大呼谷与应，掉尾竟去无徘徊。却从地上举手谢，远
意，若诉不得相追陪。会难别易略不恤，有乐弗取真
吴呆。山禽冲客啄馀胔，野花点席粘残醅。老兵既失
老僧在，且握石子为阄猜。醉来枕藉足力惫，扶掖不
起相摧颓。明朝烂漫别办冶游事，青山在在似作游
人媒。久住山亦许，不作谢令推。凭我裁截笔作剪，信
我包括诗为胎。请君急急还来看，怪事，《金鳌》左股昨
夜安在哉。